L'Àrea de Suport a Joves Tutelats i Extutelats (ASJTET) ofereix als joves d'entre 16 i 21 anys sense recursos propis, familiars o laborals i amb un perfil determinat, un suport tècnic i educatiu en els àmbits d'habitatge, inserció laboral, seguiment socioeducatiu i psicològic, suport afectiu, assessorament continuat, suport econòmic i suport jurídic.
Els programes de l'ASJTET són dinàmics i s'han anat adequant al perfil del jovent en funció dels canvis socials, econòmics i del seu entorn institucional.
Això comportarà canvis en el tipus de respostes i, per tant, en els programes que les materialitzen.
És per aquest motiu que des dels inicis de l'ASJTET s'han anat reforçant programes, sobretot pel que fa a l'habitatge i a la formació i la inserció laboral, i se n'han introduït de nous com el suport psicològic i la supervisió (any 2002), l'acompanyament jurídic (2006), la prestació per als joves extutelats (2007) o el servei de recerca d'orígens biològics (des del 2012).
Subdirector general de la DG d'Atenció a la Infància i l'Adolescència
Jurista de la DG d'Atenció a la Infància i l'Adolescència
La protecció de l'infant víctima d'abusos sexuals és una de les màximes preocupacions de totes les administracions, les institucions i els professionals implicats directament o indirecta en l'atenció a la infància.
La detecció correcta de l'abús sexual infantil –evitant tant la persistència i el silenci davant de situacions abusives com les possibles conseqüències de possibles falsos positius– i la intervenció, l'ajuda i la protecció adequades són una tasca en la qual encara ens queda a tots molt per fer.
L'índex baix de denúncies ens fa pensar que el silenci de molts infants de qui s'ha abusat pot comportar manca d'ajuda i de protecció, a més de la impunitat de l'autor.
La protecció davant l'abús sexual infantil té moltes vessants, però podríem destacar-ne tres: la socioeducativa, la de salut pública i la penal.
Entenem que la família és el context més desitjable respecte a la criança i l'educació dels infants i adolescents, ja que és l'element que millor pot promoure el seu desenvolupament personal, social i intel·lectual i, a més, l'eina que habitualment pot protegir-los millor de diverses situacions de risc.
Així, la família és el context més important en el qual es dirimeixen les influències socialitzadores.
D'acord amb la Llei 14/2010, al setembre de 2010 es posa en marxa un projecte pilot en fase experimental anomenat Cases d'infants.
És un servei que fa una intervenció de caràcter preventiu a partir de programes de suport familiar en el context de protecció a la infància.
Les cases d'infants són promogudes per la Direcció General d'Atenció a la Infància i l'Adolescència (DGAIA), amb el suport de l'Obra Social "la Caixa", i se'n cedeix la gestió a la Fundació Acció Social Infància (FASI).
Els nens, nenes i adolescents dels consells locals de participació de 50 municipis espanyols han preparat el seu propi programa electoral per donar a conèixer més de 100 propostes a la societat i, en particular, als partits polítics amb l'objectiu que siguin incorporades al debat electoral que s'està desenvolupant de cara als propers comicis autonòmics i municipals.
El document és fruit d'un procés continuat de participació infantil on nenes, nens i adolescents d'entre 8 i 17 anys de tot l'Estat, tant de grans ciutats com de pobles petits, han fet valer les seves opinions.
Després de reflexionar, proposar i debatre han pactat iniciatives concretes al voltant d'aquells temes que més els afecten: la crisi, el sistema educatiu, l'oci i el temps lliure, la integració i la discapacitat, la violència entre iguals i la participació, entre d'altres.
Entre el 20 i el 24 d'abril s'ha dut a terme la recollida física de llet a través de la campanya Cap nen sense bigoti, impulsada pel Banc dels Aliments i l' Obra Social "la Caixa".
En els cinc dies que ha durat la iniciativa, moltes persones s'han atansat a la xarxa d'oficines de "la Caixa" per donar llet.
La consellera de Benestar Social i Família, Neus Munté, va anunciar, el passat 28 d'abril, el dispositiu que posarà en marxa el Govern per fer front a la desprotecció alimentària en la qual es troben molts menors d'edat durant l'estiu, quan tanquen els menjadors escolars.
Les beques en activitats a l'aire lliure, els casals i els centres oberts són alguns dels punts que s'han reforçat.
Dates: 4, 11, 18 i 25 de juny de 2015
Organització: Associació Espanyola per a la Investigació i el Desenvolupament de la Teràpia de Família i Facultat de Psicologia de la Universitat de Deusto
Lloc: Vic, Barcelona i Tarragona
Data: 28 de maig de 2015 (Vic), 11 de juny de 2015 (Barcelona) i 18 de juny de 2015 (Tarragona)
Organització: Bicocca University
Dates: del 29 de juny al 2 de juliol de 2015
Organització: European Social Network
Dates: del 6 al 8 del juliol de 2015
Organització: Universitat de Girona, Universitat de Lleida, Universitat Pompeu Fabra, Universitat Rovira i Virgili, Universitat Autònoma de Barcelona i Universitat de Barcelona
El 1894 Jules Renard publicava Pèl de panotxa, una novel·la protagonitzada per un noi poc estimat.
El pare l'ignora, la mare el detesta i els germans se'n riuen.
És un clàssic de la literatura francesa que relata amb lucidesa i ironia la vida d'aquest alter ego de l'autor en un poble de la França rural.
Lluny de les versions edulcorades i estereotipades de les infanteses felices, Renard ens submergeix en la veritat de la vida.
Difícilment trobarem algú que, tard o d'hora, no hagi d'afrontar en algun moment aquesta veritat.
Dejadnos crecer intenta franquejar des d'una perspectiva multidisciplinària la gran barrera que bordeja la realitat dels menors d'edat migrants a l'Estat espanyol.
És una crida general a seguir de prop la situació d'aquest col·lectiu de nens, nenes i adolescents autònoms i audaços que, després de creuar les fronteres, troben a Europa infinitat de traves legals i socials que dificulten el seu projecte migratori i un futur en què han somiat tantes vegades als seus països d'origen.
Els detalls del sistema de protecció a la infància, la realitat dels centres d'acollida i l'abandó institucional als 18 anys són el fil argumental d'aquests redactats tant des de l'acadèmia com des de l'experiència del treball social.
Wangari Maathai, guanyadora del Premi Nobel de la Pau de 2004 i fundadora del moviment Cinturó Verd, va créixer a les terres altes de Kenya, on les figueres amagaven els turons, els peixos omplien els rierols i la gent conreava els seus abundants horts.
Però, any rere any, les terres van ser desforestades i el paisatge es va transformar cada vegada més.
Quan Wangari va tornar després dels seus estudis a Estats Units, solament va trobar horts secs, gent desnodrida i els arbres havien desaparegut del paisatge.
Com podria ella sola portar de tornada els arbres, restaurar els horts i retornar la felicitat a la gent?
Amb precioses aquarel·les i una prosa lírica, Claire A. Nívola narra la meravellosa història de superació i esforç d'una dona per canviar la sort de la seva terra ensenyant a cuidar-la.
Aquest llibre ens parla d'una nova filosofia de govern de les ciutats que té com a referència els nens i les nenes, amb la seguretat que una ciutat sensible a les necessitats de la infància serà millor per a tots.
L'obra recupera les parts de la Convenció dels drets de l'infant de 1989 que reconeixen la ciutadania plena dels nens i proposa línies d'actuació.
Els nens i les nenes esdevenen, d'aquesta manera, el paradigma de les diversitats i representen tots els exclosos de les decisions i del poder.
Actualment, més de dues-centes ciutats de l'Estat espanyol, Itàlia, l'Argentina, l'Uruguai, Colòmbia, el Perú, Xile i el Líban s'han sumat a aquest projecte.
La criança dels fills i filles segueix sent el resultat d'accions realitzades majoritàriament per les dones, però gràcies a l'existència d'un nombre cada vegada més significatiu d'homes –pertanyents a la manada d'homes bons– constatem que molts pares s'impliquen d'una forma igualitària en la criança dels seus fills i filles rebel·lant-se del domini de la ideologia patriarcal i creant l'esperança que un canvi cultural és possible.
Aquest llibre conté un manual per donar suport i promoure les competències maternals de les dones, especialment aquelles afectades per experiències de maltractaments a les seves infàncies i/o violència exercida per les seves parelles, així com per diferents formes de violència: violència organitzada, guerres, genocidis, violacions massives, tortura i exili.
Tant els fonaments d'aquest programa com els objectius i les metodologies són vàlids per donar suport a la tasca maternal dels pares.
L' Asociación Servicio Interdisciplinar de Atención a las Drogodependencias ens presenta Aislados, un videojoc per a la prevenció de les drogodependències i altres comportaments de risc.
És un projecte adreçat a adolescents amb l'objectiu d'aprendre jugant.
Proposa eines innovadores i properes als i les adolescents (videojoc i joc de rol) com a plataforma per a l'aprenentatge global, actiu i lúdic d'habilitats socials, cognitives i emocionals.
El web Educació 3.0 té l'objectiu de potenciar l'interès per a la lectura als nens i nenes d'educació primària.
Combina contes interactius en què es combinen textos i elements visuals, així com exercicis i activitats per tal que els alumnes s'impliquin a les narracions.
Es proposen diversos contes i aplicacions gratuïtes per a iOS i Android adreçats als estudiants de primària i infantil.